CELEX: 62017TN0243
Language: fi
Date: 2017-04-24 00:00:00
Title: Asia T-243/17: Kanne 24.4.2017 – Ecolab Deutschland ja Lysoform Dr. Hans Rosemann v. ECHA

10.7.2017   
            
            
               FI
            
            
               Euroopan unionin virallinen lehti
            
            
               C 221/31
            
         Kanne 24.4.2017 – Ecolab Deutschland ja Lysoform Dr. Hans Rosemann v. ECHA
   (Asia T-243/17)
   (2017/C 221/44)
   Oikeudenkäyntikieli: englanti
   
      Asianosaiset
   
   
      Kantajat: Ecolab Deutschland GmbH (Monheim, Saksa) ja Lysoform Dr. Hans Rosemann GmbH (Berliini, Saksa) (edustajat: asianajajat K. Van Maldegem, M. Grunchard ja P. Sellar)
   
      Vastaaja: Euroopan kemikaalivirasto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi
            
         
               —
            
            
               kumoamaan Euroopan kemikaaliviraston (jäljempänä ECHA) päätöksen, jossa yhtiö Sasol Chemie GmbH & Co. KG sisällytetään tehoaineen 1-Propanol toimittajana asetuksen (EU) N:o 528/2012 (1) 95 artiklan 1 kohdassa säädettyyn luetteloon (jäljempänä 95 artiklan luettelo) valmisteryhmiä 1, 2 ja 4 varten
            
         
               —
            
            
               velvoittamaan ECHA:n korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, jonka mukaan asetuksen (EU) N:o 528/2012 95 artiklan 1 kohdan toista alakohtaa on rikottu
               
                           —
                        
                        
                           Kantajat väittävät, että ECHA on jättänyt noudattamatta oikeudellisia edellytyksiä Sasolin kaltaisen yhtiön sisällyttämiselle 95 artiklan luetteloon, sellaisena kuin tästä luettelosta säädetään asetuksen (EU) N:o 528/2012 95 artiklan 1 kohdassa, koska Sasolin ei ole ollut mahdollista toimittaa täydellistä asiakirja-aineistoa ECHA:lle. Kantajien mukaan Sasolin asiakirja-aineisto ei ole voinut sisältää jäljennöstä Comet Assay -testistä eikä myöskään tietojen käyttölupaa, jossa myönnettäisiin oikeudet viitata mainittuun testiin.
                        
                     
         
               2)
            
            
               Toinen kanneperuste, jonka mukaan syrjintäkiellon periaatetta on loukattu
               
                           —
                        
                        
                           Kantajat väittävät, että katsoessaan, että asiakirja-aineisto, jonka Sasol on toimittanut 95 artiklan luetteloon sisällyttämistä varten, on täydellinen, ECHA on kohdellut samankaltaisessa tilanteessa olevia yhtiöitä eri tavalla ilman objektiivisia perusteluja syrjintäkiellon periaatteen vastaisesti.
                        
                     
         
               3)
            
            
               Kolmas kanneperuste, jonka mukaan asetuksessa (EU) N:o 528/2012 vahvistettuja tasavertaisia toimintaedellytyksiä on rikottu ja on aiheutettu epäreilua kilpailua
               
                           —
                        
                        
                           Kantajat väittävät, että sisällyttäessään Sasolin 95 artiklan luetteloon ECHA on jättänyt soveltamatta asetuksen (EU) N:o 528/2012 62 ja 63 artiklan sääntöjä, joilla on tarkoitus varmistaa tasavertaiset toimintaedellytykset kantajien kaltaisten yhtiöiden, jotka ovat osallistuneet tehoaineen 1-Propanol tarkistamiseen, ja Sasolin kaltaisten yhtiöiden, jotka eivät ole siihen osallistuneet, välille.
                        
                     
         
      (1)  Biosidivalmisteiden asettamisesta saataville markkinoilla ja niiden käytöstä 22.5.2012 annettu Euroopan parlamentin ja neuvoston asetus (EU) N:o 528/2012 (EUVL L 167, s. 1).